Diari Oficial de la Generalitat Valenciana


Sumari del DOGV 9460, del 31-10-2022 (2022/9936)

RESOLUCIÓ de 19 d'octubre de 2022, de la Direcció General d'Habitatge i Regeneració Urbana, de concessió d'ajudes regulades mitjançant l'Ordre 5/2022, de 23 de juny, de la Vicepresidència Segona i Conselleria d'Habitatge i Arquitectura Bioclimàtica, per la qual s'aproven les bases reguladores i la convocatòria per al 2022 de les subvencions per a l'adquisició i millora d'habitatges del Programa d'increment del parc públic d'habitatges finançat pel Pla estatal per a l'accés a l'habitatge 2022-2025 (Pla Adha). Primera resolució parcial.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9460

Data del DOGV
:   31-10-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/9936


Data del document
:   19-10-2022

Organisme emissor
:   Vicepresidència Segona i Conselleria d'Habitatge i Arquitectura Bioclimàtica

Tipus de document
:   Resolució

Anàlisi jurídica

 Descriptors 

:   * Vicepresidència Segona i Conselleria d'Habitatge i Arquitectura Bioclimàtica
    * ajuda pública

RESOLUCIÓ de 19 d'octubre de 2022, de la Direcció General d'Habitatge i Regeneració Urbana, de concessió d'ajudes regulades mitjançant l'Ordre 5/2022, de 23 de juny, de la Vicepresidència Segona i Conselleria d'Habitatge i Arquitectura Bioclimàtica, per la qual s'aproven les bases reguladores i la convocatòria per al 2022 de les subvencions per a l'adquisició i millora d'habitatges del Programa d'increment del parc públic d'habitatges finançat pel Pla estatal per a l'accés a l'habitatge 2022-2025 (Pla Adha). Primera resolució parcial. [2022/9936]  
  
Vistes les sol·licituds presentades, resulten els següents  
  
Antecedents de fet  
  
Primer. Mitjançant l'Ordre 5/2022, de 23 de juny, de la Vicepresidència Segona i Conselleria d'Habitatge i Arquitectura Bioclimàtica, s'aproven les bases reguladores i la convocatòria per al 2022 de les subvencions per a l'adquisició i millora d'habitatges del programa d'increment del parc públic d'habitatges finançat pel Pla estatal per a l'accés a l'habitatge 2022-2025 (Pla Adha) (DOGV 9372, 30.06.2022), i aquesta estableix el termini per a la presentació de sol·licituds, que es va iniciar el dia 1 de juliol de 2022 i ha finalitzat el dia 7 d'octubre de 2022.  
  
Segon. Dins del termini concedit s'han presentat 7 sol·licituds d'ajudes per part dels ajuntaments de la Jana, la Pobla de Vallbona, Onda, Beniatjar, Altea, Argelita i Picassent. Estan en fase d'esmena Beniatjar, Altea, Argelita i Picassent, d'acord amb el que estableix la base novena de l'ordre.  
Tercer. Reunit, amb data 30 de setembre de 2022, l'òrgan col·legiat, integrat pel subdirector general d'Habitatge i Regeneració Urbana; la cap del Servei d'Habitatge Públic i la cap de Secció d'Arquitectura, del Servei d'Habitatge Públic, segons el que estableix la base onze de l'ordre esmentada i la Resolució de 30 de setembre de 2022, de la directora general d'Habitatge i Regeneració Urbana, per la qual es nomenen els membres de l'òrgan col·legiat, a fi d'avaluar les sol·licituds presentades de la qual cosa s'alça la pertinent acta de la citada reunió.  
  
  
Fonament de dret  
  
Primer. D'acord amb el que s'estableix en la base onze de l'Ordre 5/2022, de 23 de juny, de la Vicepresidència Segona i Conselleria d'Habitatge i Arquitectura Bioclimàtica, per la qual s'aproven les bases reguladores i la convocatòria per al 2022 de les subvencions per a l'adquisició i millora d'habitatges del programa d'increment del parc públic d'habitatges finançat pel Pla estatal per a l'accés a l'habitatge 2022-2025 (Pla Adha), és competent per a resoldre sobre la concessió o denegació de l'ajuda sol·licitada la directora general d'Habitatge i Regeneració Urbana.  
Segon. La present resolució es dicta a proposta de l'òrgan col·legiat d'acord amb el que estableix la base onze de l'ordre de convocatòria.  
  
Vista la proposta de l'òrgan col·legiat de 5 d'octubre de 2022, d'acord amb la Llei 39/2015, d'1 d'octubre, del procediment administratiu comú de les administracions públiques, i altra normativa de necessària i pertinent aplicació, resolc  
  
Primer  
Denegar la subvenció als ajuntaments de la Jana i Onda perquè els habitatges no compleixen els requisits per a ser subvencionables, d'acord amb el que disposa la base primera de les bases reguladores de les ajudes.  
  
Segon  
Concedir, a càrrec de l'aplicació pressupostària 30.96.09.568.60 de la línia S1528000, Pla estatal d'habitatge 2022-2025, del capítol VII dels pressupostos de la Generalitat de l'exercici 2022, a l'Ajuntament de la Pobla de Vallbona una subvenció per un import total d'1.321.265,19 - (un milió tres-cents vint-i-un mil dos-cents seixanta-cinc euros amb dènou cèntims). Aquesta concessió correspon a la sol·licitud, ordenada segons la data de presentació de la sol·licitud aplicant els criteris d'adjudicació de les bases reguladores de les ajudes i havent comprovat que es compleixen les obligacions assenyalades en la Llei 38/2003, de 17 de novembre, general de subvencions, segons exigeix la base sisena i dotze de les bases reguladores de la present convocatòria, amb el desglossament que es recull en el quadre següent:  
  
  
Municipi Aportació Ministeri Aportació GVA Total subvenció  
La Pobla de Vallbona Adquisició 786.576,16 - 524.384,10 - 1.310.960,26 -  
 Obres 7.728,70 - 2.576,23 - 10.304,93 -  
Total 794.304,86 - 526.960,33 - 1.321.265,19 -  
  
  
Contra la present resolució, que posa fi a la via administrativa, podrà interposar-se potestativament, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, recurs de reposició davant el mateix òrgan que l'ha dictada, en el termini d'un mes, comptador des de l'endemà de la seua publicació. Igualment podrà interposar-se directament recurs contenciós administratiu, davant la sala contenciosa administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la seua publicació, de conformitat amb el que estableix l'article 46 de la Llei 29/ 1998, de 13 de juliol, reguladora de la jurisdicció contenciosa administrativa.  
  
València, 19 d'octubre de 2022.- La directora general d'Habitatge i Arquitectura Bioclimàtica: Elena Azcárraga Monzonís.